Bukkene+Bruse+MS

Gjennom språkstimulerende eventyrfortelling, dramatisering og ulike estetiske opplevelser, ønsker vi å gi inspirasjon til lek og samspill. Prosjektet skal omfatte fagområdene Kommunikasjon, språk og tekst, Nærmiljø og samfunn og Kunst, kultur og kreativitet. ||
 * **Mål for Bukkene Bruse-prosjektet:**

Etter en eventyrsamling med noen av barna, der vi fortalte eventyret om Bukkene Bruse, bestemte vi oss i uke 42 for å videreføre eventyret som et felles prosjekt på Mattisskogen. Vi så at barna syntes eventyret var spennende og at det var mye vi kunne gjøre rundt denne fortellingen. Fra før hadde vi etablert en fast rutine med samlingsstund hver dag, der vi brukte den magiske kofferten. Denne ville vi bruke i prosjektet og figurene fra fortellingen begynte på magisk vis å dukke opp i kofferten i samlingsstundene... ||
 * **Bakgrunn for prosjektet:**


 * [[image:IMG_2600.JPG width="460" height="345"]] ||

Denne uka har vi sunget, lest, snakket og undret oss mye rundt boka Bukkene Bruse i badeland. Dette er stort sett satt i gang av studentene som er hos oss, også fletter vi inn den vanlige fortellingen om Bukkene Bruse inn i deres prosjekt slik at vi driver det fremover sammen. Vi har hatt bordteater for de minste hvor de fikk være publikum, og Bukkene Bruse har dratt til badeland på ordentlig på badet vårt. Der tok de bomba fra kanten av bøtta og rett ned i vannet! Det sa plask! Vi ble litt våte, men det gjorde ingenting. De tok også sklia og landa i vannet med et plask, akkurat som trollet og bukkene i boka gjør. I denne aktiviteten hadde vi fokus på sanseopplevelser, samspill, relasjoner og det å leke ut fortellingen fra boka. De må nok dra flere turer på badeland fremover! ||
 * **Siste nytt:**
 * Uke 46:**


 * [[image:IMG_3688.JPG width="320" height="240"]] || [[image:IMG_3692.JPG width="320" height="240"]] ||

Denne uka har vi vært på tur og samlet steiner som vi så har laget egne troll av! Barna fikk velge hår og antall øyne og har limt på alt helt selv. Selve prosessen var en estetisk opplevelse der barna brukte ulike sanser og kjente på de ulike materialene. De var myke, harde, kalde, klissete og så videre. Noen smakte på både limet, steinene og garnet. Noen barn satt lenge og jobbet med å få øynene på plass der de ville. Det var gøy å se hvor livaktige steinene ble så fort de fikk øyne! Noen barn sa "Oiii! Det er troll!" med stor innlevelse. ||
 * **Uke 45:**


 * [[image:IMG_2745.jpg width="320" height="240"]] || [[image:IMG_2748.JPG width="320" height="240"]] ||


 * Vi har også to barnehagelærerstudenter i praksis her oss i to uker. De har en oppgave innenfor språk, tekst og matematikk med fokus på barnelitteratur. Siden vi allerede var midt i et Bukkene Bruse-prosjekt, valgte de å knytte oppgaven sin til prosjektet vårt. De har lest en billedbok om Bukkene Bruse og introdusert de eldste barna på avdelingen til boka "Bukkene Bruse på badeland" av Bjørn F. Rørvik og Gry Moursund. Etter dette har barna bare blitt mer og mer opptatt av Bukkene Bruse og vi ser at de tar det med seg videre inn i leken. ||


 * [[image:IMG_2700.JPG width="320" height="240"]] || [[image:IMG_2702.JPG width="320" height="240"]] ||

Denne uka har vi hatt besøk av Bukkene bruse i små og store samlinger hver dag. På mandag stod de på bordet inne på avdelingen da vi kom inn. Det var veldig spennende. Alle måtte bort å hilse på bukkene som stod på brua. Da sier vi "tripp trapp tripp trapp" og lager litt skumle stemmer når trollet kommer frem. På torsdag kom Bukkene bruse på besøk inne på sklierommet vårt. Da vi skulle inn hørte vi en litt rar lyd fra døra... Det var Dovregubbens hall av Edvard Grieg. Det var veldig spennende! Noen sa at det var litt skummelt, mens noen begynte å danse og bevege seg til musikken. Vi måtte høre på sangen mange ganger. Senere på dagen danset vi som troll etter den samme sangen. Først beveger trollet seg sakte, så litt fortere og tilslutt løp vi rundt i ring sammen. Dette er noe vi vil gjøre mer av, barna syntes det var veldig gøy. ||
 * **Uke 44:**


 * [[image:IMG_2676.JPG width="448" height="336"]] ||

Denne uka har vi fortalt eventyret om Bukkene Bruse på ulike måter. Vi har dramatisert eventyret med dukketeater i samlingsstund, vi har lekt Bukkene Bruse med hele kroppen ute på sklia og vi har sunget sangen om Bukkene Bruse i mange ulike sammenhenger. Vi ser at barna syns det er veldig spennende med trollet og at mange av barna kan historien og sangen godt nå. Utover i uka ville barna selv "styre" bukkene og trippe over brua, det er gøy å være med på at de dramatiserer fortellingen sammen! Noen ganger har det sneket seg inn andre dyr, både kuer og griser og løver har trippet og trappet sammen med bukkene. I slutten av uka gikk vi på tur i skogen med hele barnegruppa. Vi hadde med oss den magiske kofferten med bukkene og trollet oppi. Ved en passende trestamme dramatiserte vi eventyret. ||
 * **Uke 43:**


 * [[image:IMG_2590.jpg width="320" height="240"]] || [[image:IMG_2569.JPG width="320" height="240"]] ||
 * [[image:IMG_2573.JPG width="320" height="240"]] || [[image:IMG_2621.JPG width="320" height="240"]] ||